tartuNLP/wikipedia-smugri-20251201 huggingface dataset:
Miika Vanhapiha

Miika-Valtteri Vanhapiha (s. 16. toukokuuta 1967) on väenuskoinen vaikuttaja, joka harjoittaa itämerensuomalaista noituutta. Hän on uskonnolliseksi yhdyskunnaksi rekisteröityneen, kotoperäistä uskomusperinnettä harjoittavan Karhun kansa -liikkeen yksi perustajajäsenistä.
Tausta, elämäntapa ja uskonnollinen toiminta.
Vanhapiha opiskeli arkeologiaa Helsingin yliopistossa. Hän päätteli opintojensa pohjalta kaikkien sivilisaatioiden tulevan aikanaan tiensä päähän, mikä hänen mukaansa aiheuttaa tarpeen vaihtoehtoisille elämäntavoille. Hän on korostanut pyrkimystä omavaraiseen elämään, johon kuuluu myös sosiaalinen ja kulttuurinen omavaraisuus. Vanhapiha pitää varmana sivilisaation tulevaa romahdusta, jonka hän uskoo aiheutuvan monimutkaisten ja -vaiheisten kriisien kasautumisen luomasta hämmennyksen tilasta. Vanhapiha uskoo kaikkien kärsivän romahduksesta ja pitää ainoana vaihtoehtona siihen varautumista.
Karhun kansaa alettiin perustaa vuonna 2010. Ilmoitus uskonnollisen yhdyskunnan perustamisesta toimitettiin Patentti- ja rekisterihallitukseen ensimmäisen kerran marraskuussa 2011. Patentti- ja rekisterihallitus hylkäsi tämän ja pyysi lisäselvitystä vuoden 2012 loppupuolella. Täydennetty asiakirja toimitettiin Patentti- ja rekisterihallitukselle kesällä 2013, jolloin se hyväksyttiin. Karhun kansa lisättiin uskonnollisten yhdyskuntien rekisteriin 17. joulukuuta 2013. Vanhapiha kertoi kansanperinteen ja luonnon kunnioituksen olevan yhdyskunnan tärkeimpiä arvoja.
Vanhapiha on perehtynyt muinaistekniikoihin. Hänelle metsästys on paitsi käytännöllistä ravinnon hankkimista, myös uskonnollista toimintaa. Vanhapiha on innokas kivikausiharrastaja ja katsoo kivikautisen elämänmuodon edustavan sopusointuista luontosuhdetta. Hän pitää itseään yhteiskunnan ja nykymaailman kriitikkona. Hänen mukaansa ihmisluonto oli tuhlaavainen myös kivikaudella, mutta hänen näkemyksensä mukaan kivikauden ihmisillä ei ollut vastaavaa halua ja kykyä tuhota ympäristöä kuin nykyajan ihmisillä.
Vanhapiha on asunut Forssassa ja pitänyt omavaraisuuteen tähtäävää tilaansa Kanta-Hämeen metsissä.
Vihkimisoikeus.
Vanhapiha sai vihkimisoikeuden elokuussa 2016. Ensimmäisen pariskunnan hän vihki syyskuussa. Vanhapihan mukaan vihkimisseremonioita toteutetaan erityisesti metsässä tai veden äärellä. Kertomansa mukaan hän toivottaa vihittäville onnea ja turvallisuutta suojausloitsuin sekä rukouksin. Vanhapiha kertoi loitsujen jälkeen puhuvansa seutukunnan paikkahaltioille, vihittävien esivanhemmille ja paikalla olevalle väelle.
Karhun kansa ilmoitti ainoana uskonnollisena yhdyskuntana aloittavansa myös samaa sukupuolta olevien parien vihkimisen. Vanhapiha kertoi tasa-arvon kuuluvan sekä hänen että uskontovereidensa arvomaailmaan. Hänen mukaansa Karhun kansan mytologiaan eivät kuulu mustavalkoinen ajattelu eikä kirjauskontojen moralismi. Vanhapiha kertoi vihkivänsä kaikkia, joilla on elävä suhde itämerensuomalaiseen mytologiaan.
Julkisuus.
Jyrki Richt toimitti vuonna 2016 lyhytdokumentin "Romahdusheimon soturi", jossa Vanhapiha esiintyi päähenkilönä. Hänen elämäntapansa oli dokumentissa näkyvästi esillä. Vanhapiha esiintyi myös "Madventuresissa" huhtikuussa 2020.
Tennis kesäolympialaisissa 2024 – miesten kaksinpeli

Miesten tenniksen kaksinpeli Pariisin kesäolympialaisissa 2024 pelattiin 27. heinäkuuta – 4. elokuuta Stade Roland-Garros'lla.
Sijoitetut pelaajat.
Lähde:
 (voittaja)
 "(loppuottelu)"
 "(puolivälierät)"
 "(3. kierros)"
 "(vetäytyi loukkaantumisen vuoksi)"
 "(puolivälierät)"
 "(3. kierros)"
 "(puolivälierät)"
 "(puolivälierät)"
 "(2. kierros)"
 "(välierät)"
 "(3. kierros)"
 "(välierät)"
 "(1. kierros)"
 "(1. kierros)"
 "(1. kierros)"
Kaavio.
Lähde:
Marius Dewilde

Marius Dewilde (1921–1996) oli ranskalainen väitetty ufokontaktihenkilö.
Dewilde työskenteli metallialalla. 10. syyskuuta 1954 hän kertomansa mukaan poistui rautatieasemalla sijainneesta rakennuksesta Quaroublessa kuultuaan koiran raivokasta haukuntaa. Dewilde tarkasteli ympäristöä sanojensa mukaan taskulampun valossa ja näki kaksi pientä hahmoa, joita epäili salakuljettajiksi. Tarinan mukaan Dewilde yritti ottaa toisen epäillyistä salakuljettajista kiinni, mutta tuli valon tilapäisesti halvaannuttamaksi. Dewilden tapaus herätti aikansa Ranskassa mielenkiintoa ufohavaintoja kohtaan niihin vahvasti uskoneiden, niihin uteliaasti suhtautuneiden ja skeptikkojen keskuudessa.
Myöhemmin Dewilde myös väitti olleensa ennen ufohavaintoaan kiertävä sirkusesiintyjä, taistelleensa Ranskan vastarintajoukoissa toisessa maailmansodassa ja matkustaneensa ympäri maailmaa Ranskan kauppalaivastossa. Hän julkaisi Roger-Luc Maryn kanssa kirjan "Ne résistez pas aux extra-terrestres" (1980), jonka kustansi Éditions du Rocher.
Granrudmoen

Granrudmoen on taajama Øyerin kunnassa Innlandetin läänissä Norjassa. Taajaman pinta-ala on 1,6 neliökilometriä ja asukasluku 1 679 vuonna 2023.
Tretten

Tretten on taajama Øyerin kunnassa Innlandetin läänissä Norjassa. Taajaman pinta-ala on 1,2 neliökilometriä ja asukasluku 873 vuonna 2023. Tretten on Norjan vanhimpia markkinapaikkoja. Vuonna 1975 Trettenissä sattui junaonnettomuus, jossa menehtyi 27 ihmistä.
Øyer (taajama)

Øyer on taajama Øyerin kunnassa Innlandetin läänissä Norjassa. Taajaman pinta-ala on 0,7 neliökilometriä ja asukasluku 477 vuonna 2023.
Øyerin kirkko

Øyerin kirkko () on Øyerin kunnassa Innlandetin läänissä Norjassa sijaitseva puinen ristikirkko vuodelta 1725.
Trettenin kirkko

Trettenin kirkko () on Øyerin kunnassa Innlandetin läänissä Norjassa sijaitseva puinen ristikirkko vuodelta 1728.
Olli Posti

Olli Posti (s. 1982 t. 1983) on suomalainen bloginpitäjä, hyvinvointivaikuttaja ja salaliittoteoreetikko.
Posti on sairastanut lapsesta asti astmaa, ja hänellä todettiin 19-vuotiaana MS-tauti. Posti omaksui vaikutteita muiden muassa Antti Heikkilän, Joseph Mercolan, Mike Adamsin ja David Wolfen ajatuksista. Nämä vaikuttajat hylkäävät viralliset ravinto- ja terveyssuositukset, eikä näkemysten tueksi ole tieteellistä näyttöä. Posti kiteytti ravintoideologiansa "Nutrix"-pamfletissaan vuonna 2006. Hän aloitti vuonna 2009 blogin pitämisen nimimerkillä Viidakkomies ja nousi superruoista kiinnostuneiden parissa kärkihahmoksi. Posti väitti parantuneensa MS-taudista ruokavaliomuutoksin. Tosiasiassa sairaus ei ole parannettavissa, mutta siinä voi esiintyä vähäoireisia kausia. Postin oireet palasivatkin 2010-luvun alkupuolella; hän kertoi oireidensa kuitenkin lievittyneen superruoan ansiosta.
Posti esiintyi muun muassa "Maria!"-ohjelmassa. Hän aloitti yhteistyön superruokayhtiöiden ja superruokien myyjien kanssa. Lisäksi Posti teki yhteistyötä Risto Pietilän kanssa Silverbank-hankkeessa. Hän kiersi eri puolilla Suomea puhujana superruoka-aiheista. Hänet valittiin vuoden 2016 some-terveysvaikuttajaksi. Vuonna 2019 Posti julkaisi teoksen "Supermarket Survival: Rakkaudesta ruokaan ja hyvinvointiin" (Readme, 2019).
Postin alkuperäinen suosio perustui toimintaan superruokavaikuttajana. Sittemmin hän tuli tunnetuksi salaliittoteorioiden edistäjänä. Postista tuli yksi tunnetuimmista rokotteiden vastustajista Suomessa. Hän vastusti aktiivisesti koronatoimia. Esimerkiksi syksyllä 2021 Posti kävi helsinkiläisen koulun luona vastustamassa lasten rokottamista. Venäjän aloitettua vuonna 2022 suurhyökkäyksensä Ukrainaan Posti esitti Venäjän hallinnosta peräisin olevia näkemyksiä Ukrainan natseista, bioaselaboratorioista ja Butšan verilöylyn lavastuksesta.
Posti oli vuoden 2023 eduskuntavaaleissa ehdokkaana Vapauden liiton listalla Helsingin vaalipiiristä. Hän sai 417 ääntä.
Trettenin junaonnettomuus

Trettenin junaonnettomuus tapahtui Norjan Trettenissä 22. helmikuuta 1975. Oslosta ja Trondheimista lähteneet matkustajajunat törmäsivät ensin mainitun ajettua ohituspaikalla punaisia päin. Veturinkuljettajat havaitsivat toisensa liian myöhään, eikä jarrutus ehtinyt estää katastrofia. Junien yhteensä noin 800 matkustajasta 27 sai surmansa, enemmän kuin missään muussa rauhan aikana tapahtuneessa junaonnettomuudessa Norjassa.
John McKeithen

 John Julian McKeithen (28. toukokuuta 1918 Grayson, Louisiana – 4. kesäkuuta 1999 Columbia, Louisiana) oli yhdysvaltalainen demokraattipoliitikko, joka toimi Louisianan kuvernöörinä vuosina 1964–1971. Hän oli ensimmäinen Louisianan kuvernööri, joka toimi virassa perättäin kaksi kautta.
Kripos

Kripos () on Norjan kansallinen poliisivirasto, joka keskittyy järjestäytyneen ja vakavan rikollisuuden torjuntaan. Se toimii poliisin osaamiskeskuksena, rikosteknisenä laboratoriolaitoksena ja kansallisena toimijana tiedustelun, kyberrikollisuuden torjunnan ja kansainvälisen poliisiyhteistyön saralla.
Historia.
Kripos perustettiin itsenäisenä laitoksena 1. helmikuuta 1959, kun useat yksiköt, kuten rikoslaboratorio, tunnistuskeskus, rikosrekisteri ja "Polititidende", erotettiin Oslon poliisilaitoksesta. "Polititidende"-julkaisu aloitettiin jo vuonna 1886, ja se sisälsi tietoja rikoksista, etsityistä henkilöistä ja kadonneista. Tunnistuskeskus perustettiin vuonna 1918 ja rikoslaboratorio vuonna 1930, ja niiden toiminta laajennettiin myöhemmin valtakunnallisiksi. Aluksi Kripos koostui neljästä pääosastosta: rekisteri-, sormenjälki-, laboratorio- ja hallinto-osastosta. Vuonna 1960 Interpolin kansallinen osasto siirrettiin Oslosta Kriposiin, ja 1960–1970-luvuilla perustettiin uusia yksiköitä, kuten rikostutkinta-, tunnistus- ja talousrikostutkintayksiköt. Talousrikosyksikkö siirrettiin Økokrimiin vuonna 1989.
Kripos lakkautettiin 31. joulukuuta 2004, ja sen tilalle perustettiin 1. tammikuuta 2005 uusi erityisyksikkö, "Den nasjonale enhet for bekjempelse av organisert og annen alvorlig kriminalitet" (”Uusi Kripos”), joka sai aiempaa laajemman vastuualueen ja toimivallan. Tämä uusi organisaatio sai syyteoikeudet vuonna 2005.
Tehtävät ja organisaatio.
Kripos toimii poliisin osaamiskeskuksena, rikosteknisenä laboratoriolaitoksena sekä kansallisena toimijana tiedustelun, kyberrikollisuuden torjunnan ja kansainvälisen poliisiyhteistyön alueilla. Se tekee kansainvälistä yhteistyötä Europolin ja Interpolin kanssa. Kripos vastaa keskeisistä poliisirekistereistä ja osallistuu rikosten ennaltaehkäisyyn sekä turvallisuuden edistämiseen. Yksikkö toimii poliisihallituksen alaisuudessa, ja sillä on noin 750 työntekijää. Kripos kuuluu oikeus- ja poliisiministeriön alaisuuteen ja toimii maantieteelliseen organisaatiomalliin perustuen.
Hallinnollinen kehitys.
Kripos oli Norjan valtion erityisyksikkö, joka toimi korkeimmalla hallinnollisella tasolla poliisin alaisuudessa. Sen perustaminen vuonna 1959 oli osa hallinnollista uudelleenjärjestelyä, jossa yhdistettiin useita aiemmin Oslon poliisilaitoksen alaisuudessa toimineita yksiköitä. Kaikki Kriposin toimintaan liittyvät tiedot on koottu "Forvaltningsdatabasen"-tietokantaan, joka seuraa Norjan valtionhallinnon kehitystä vuodesta 1947 alkaen.
Torkjell Berulfsen

Torkjell Kristian Berulfsen (20. tammikuuta 1943 – 24. heinäkuuta 2024) oli norjalainen toimittaja, radio- ja televisiojuontaja ja kirjailija. Hän juonsi NRK:lla monenlaisia ohjelmia 1970-luvulta vuoteen 2015, jolloin hän jäi eläkkeelle.
Michalin hallitus

Michalin hallitus on ollut Viron tasavallan hallitus 23. heinäkuuta 2024 lähtien. Hallitukseen kuuluvat Reformipuolue, Viro 200 ja Sosiaalidemokraatit, eli samat puolueet kuin edeltävään Kaja Kallaksen III hallitukseen. Hallitus vaihtui, sillä Kallas valittiin Euroopan unionin ulkoasioiden ja turvallisuuspolitiikan korkeaksi edustajaksi.
Michael Shin

Shin Woo-hyun (; s. 23. elokuuta 2004 Seoul) eli Michael Shin on eteläkorealainen moottoriurheilija.
Ura.
Shin ajoi vuoden kartingia Koreassa, kunnes hän jätti kartingin vedoten siihen, että karting Koreassa ”ei ollut tarpeeksi hyvä ympäristö minulle edistymistä varten”.
Vuonna 2021 Shin testasi Formula Renault- ja Formula 4 -autoja Isossa-Britanniassa JHR Developmentsin kanssa. Tämän jälkeen hänen ilmoitettiin ajavan tallin riveissä kauden 2022 Formula 4 UAE -sarjassa. Hän ei saavuttanut kaudella yhtään pistettä parhaana tuloksena 12. sijoitus. Vuonna 2022 Shin kilpaili Britannian Formula 4 -sarjassa Virtuosi Racing -tallissa. Hän saavutti kaudella yhden voiton ja yhden kakkossijan keräten 87 pistettä sijoittuen sarjassa 11:nneksi. Vuonna 2023 Shin siirtyi GB3 Championship -sarjaan saavuttaen kauden aikana 144 pistettä parhaana tuloksena neljäs sija, sijoittuen sarjapisteissä 18:nneksi. Samana vuonna Shin ajoi Formula Regional Middle East Championship -sarjaa saavuttaen yhden palkintosijan sijoittuen 14:nneksi. Hän ajoi myös kuusi kilpailua FIA Formula 3 Championship -sarjassa, mutta ei kerännyt pisteitä.
Vuonna 2024 Shin on ajanut Eurocup-3- ja EuroFormula Open -sarjoissa. Vuoden 2024 alussa Shin ajoi Formula Regional Oceania Championship -sarjassa. Hän saavutti sarjassa yhden voiton ja viisi palkintosijaa sijoittuen neljänneksi.
Museorautatie

Museorautatie tai museorata on säännöllisestä matkustaja- tai tavaraliikenteestä poistettu rataverkon osa, jolla liikennöidään museokalustolla eli museojunilla. Museorautateitä on kutsuttu eläviksi museoiksi. Vanhan miljöön säilyttämiseksi radoilla voidaan käyttää esimerkiksi vanhoja merkkejä ja opasteita.
Museorautatien toiminta vaatii monenlaista työtä, kuten veturinkuljettajan ja konduktöörin sekä radan ja kaluston kunnostamista. Vaikka toiminnan rahallista perustaa voi ylläpitää lipputuloilla, työhön voi silti kuulua esimerkiksi varainhankintaa. Toimintaa voidaan ylläpitää täysin vapaaehtoistyöllä. 
Museorautatiet Suomessa.
Suomessa vuonna 2003 voimaan tullut Rautatielaki mahdollisti VR:stä riippumattomien museojunaliikennöitsijoiden toimimisen. Liikenteen harjoittajalla tulee kuitenkin olla turvallisuustodistus. Suomen Museorautatieliitto (MRL) valvoo toiminnan harjoittamiseen liittyviä etuja ja pyrkii saamaan huomiota vanhan rautatiekaluston ja rautatieympäristöjen säilyttämiselle.
Peggy Nadramia

Peggy Nadramia on Saatanan kirkon ylipapitar. Hän johtaa liikettä yhteistyössä miehensä Peter H. Gilmoren kanssa.
Nadramia syntyi Manhattanin Hell’s Kitchenissä. Hän toimitti aikoinaan palkittua "Grue"-kauhulehteä.
Saatanan kirkon perustaja Anton LaVey oli Nadramian ystävä. Nadramian arvo Saatanan kirkon hierarkiassa on Magistra; ylipapitar on virka.
Tage Algreen-Ussing

Tage Algreen-Ussing (11. lokakuuta 1797 – 25. kesäkuuta 1872) oli tanskalainen juristi ja poliitikko. Nuorempana hän vastusti kuninkaan yksinvaltaa ja vaati muun muassa laajempaa sananvapautta, enemmän julkisuutta hallintoon sekä parempaa oikeusturvaa. Kristian VIII:n noustua valtaan vuonna 1839 Algreen-Ussing muuttui konservatiivisemmaksi. Hän vastusti Eider-politiikkaa ja vuoden 1849 perustuslakia. Algreen-Ussing oli vuosina 1840–1869 Kööpenhaminan kaupunginvaltuuston jäsen.
Brother Firetriben diskografia

Tämä artikkeli käsittää Brother Firetribe -yhtyeen diskografian.
Metyylietyyliselluloosa

Metyylietyyliselluloosa (etyylimetyyliselluloosa) (E-koodi E 465) on selluloosan johdannainen, jossa selluloo­sa­molekyylin runkoon on liittynyt etyyli- ja metyyliryhmiä eetterin kaltaisin sidoksin. Se on väriltään valkoista, kellertävää, harmahtavaa. Se on hajutonta ja mautonta ja rakenteeltaan kuituista rakeista jauhetta. Se turpoaa veteen liuetessa, jolloin liuos on kolloidinen. Tämä liuos on opaalinhohtoinen ja viskoosinen. Metyylietyyliselluloosa liukenee myös etanoliin, mutta ei muihin eettereihin. Metyylietyyliselluloosaa käytetään elintarvikkeissa sakeuttamis-, stabilointi- ja emulgointiaineena. Siitä, kuinka paljon metyylietyyliselluloosaa saadaan laittaa mihinkin elintarvikkeeseen, on FAOn ja WHOn määräyksiä.
Luettelo Pohjois-Amerikan kaupungeista väestön mukaan kaupunkirajojen sisällä

Tämä on luettelo Pohjois-Amerikan suurimmista kaupungeista. Sijoitukset perustuvat kaupunkien hallinnollisten rajojen sisällä oleviin väestömääriin eikä kaupunkialueisiin tai metropolialueisiin, joilla on välttämättä suurempi väestö.
Lihavoitu edustaa maan suurinta kaupunkia, "kursivoitu" pääkaupunkia.
Isopipo

Isopipo ("Penstemon grandiflorus") on ratamokasvien (Plantaginaceae) heimoon, pipojen ("Penstemon") sukuun kuuluva kasvilaji.
Isopipo on kasvutavaltaan pysty ja sen varret kasvavat yksittäin tai pieninä ryhminä. Varret ovat haarattomia, kaljuja ja vaaleanvihreitä tai joskus purppuravivahteisia. Lehdet sijaitsevat varren tyvellä sekä varressa vastakkaisesti. Tyvilehdet ja alimmat varsilehdet ovat ruodillisia ja 3–16 cm pitkiä sekä noin 5 cm leveitä. Ylemmät lehdet ovat noin 9 cm pitkiä ja muodoltaan leveänpuikeita. Kukat kehittyvät kasvin yläosien lehtihankoihin lyhyiden kukkaperien päihin. Kuhunkin lehtihankaan kehittyy kolmesta yhdeksään paria kukkaryppäitä, joissa on kahdesta neljään kukkaa. Kukkien teriöt ovat suppilomaisia, 3,5–5 cm pitkiä ja yleensä violetteja, purppuranvärisiä tai vaaleanpunaisia, mutta joskus sinisiä. Hedelmänä on 1,5–2,5 cm pitkiä kota, joka on kypsänä tummanruskea ja sisältää lukuisia siemeniä. Siemenet ovat tummanruskeita, 2–4 mm pitkiä, kulmikkaita ja epäsäännöllisen muotoisia
Isopipo on tavallinen preeria-alueiden laitamien kasvi Yhdysvaltojen Keskilännen pohjoisosissa sekä Suurilla tasangoilla. Isopipoa kasvatetaan myös koristekasvina.
Wenzhou World Trade Center

Wenzhou World Trade Center () on Wenzhoussa Kiinassa sijaitseva 322 metriä korkea pilvenpiirtäjä. Torni rakennettiin vuosina 2002–2011, ja siinä on 68 kerrosta. Tornissa on hotelli ja toimistotiloja, ja se on valmistettu täysin betonista. Rakennuksen suunnitteli arkkitehtitoimisto Shanghai Institute of Architectural Design &amp; Research.
Energia Belgiassa

Energia Belgiassa käsittelee Belgian energian tuotantoon ja kulutukseen liittyviä asioita.
Energian kulutus.
Energiankulutus asukasta kohti vuonna 2022 oli 205,444 miljoonaa BTU:ta, maailmassa 18. suurinta.
Kolme alaa kuluttaa suurimman osan öljystä: tieliikenne (34 %), meriliikenne (29 %) ja petrokemian teollisuus (30 %). Lentoliikenteen osuus on 7 prosenttia.
Vuonna 2024 ensirekisteröidyistä henkilöautoista yleisimmin käyttövoimana oli bensiini (41,2%), sitten täyssähkö (28,5%) ja lataushybridit (15,0%). Dieselautojen osuus oli vain 4,9%.
Energian tuotanto.
Belgian energiankulutus vuonna 2022 jakaantui eri lähteiden kesken seuraavasti:
Öljy.
Belgia kuluttaa päivässä 631 522 barrelia öljyä ja tuottaa siitä itse 24 423 barrelia (2016).
Belgialla on Antwerpenin suuri öljysatama ja sen ympärillä neljä jalostamoa ja paljon putkistoja. Tämä infrastruktuuri palvelee kotimaisen kulutuksen lisäksi naapurimaita.
Venäjän hyökättyä Ukrainaan Belgia lisäsi öljyn tuontia Norjasta ja Yhdysvalloista.
Ydinvoima.
Maassa on viisi toimivaa ydinreaktoria ja kolme suljettua. Reaktorit sijaitsevat Doelin ja Tihangen ydinvoimaloissa.
Kivihiili.
Vuonna 2022 Belgia poltti 4,9 miljoonaa tonnia hiiltä, tuotti siitä itse 1,27 miljoonaa tonnia, toi ulkomailta 4,5 miljoonaa ja vei ulkomaille 0,56 miljoonaa tonnia. Sen jäljellä olevat tunnetut hiilivarat ovat 4100 miljoonaa tonnia.
1800-luvulla Vallonian hiilikaivokset vauhdittivat maan teollistumista. Vuoteen 1917 mennessä kivihiilen louhinta oli alkanut myös maan koillisosassa, Limburgin ympäristössä. Valtakunnallinen kivihiilen tuotanto saavutti huippunsa 1950-luvulla. Tuotanto väheni vähitellen, kun Vallonian ja Limburgin kaivokset suljettiin: Eisdenin kaivos vuonna 1987 ja Belgian viimeinen kaivos Heusden-Zolderissa vuonna 1992.
Neljä entistä hiilikaivosta muodostavat Unescon maailmanperintökohteen Vallonian kaivoskohteet.
Dassault Falcon

Dassault Falcon (aiemmin myös Mystère) on ranskalaisen Dassault Aviationin valmistama perhe liikesuihkukoneita.
Historia.
Ensimmäinen Falcon, Dassault Falcon 20, teki ensilentonsa 4. toukokuuta 1963. Se tunnettiin ensin nimellä Mystère 20, mutta uudelleennimettiin yhdysvaltalaisen Pan Amin kanssa tehdyn yhteistyön seurauksena. 60-vuotisen tuotannon aikana eli toukokuuhun 2023 mennessä Dassault Aviation oli toimittanut yli 2 700 Falcon-perheen konetta. Tuotannossa on mallit Falcon 900, 2000, 7X ja 8X. Perheen uusin jäsen on vielä suunnitteluvaiheessa oleva Falcon 6X, joka teki ensilentonsa vuonna 2021. Falcon-perheen seuraava malli on vuonna 2025 esiteltävä suuri Falcon 10X.
Liikelentokäytön ohella koneita voidaan varustella monenlaisiin tehtäviin, kuten rahti- ja sotilastehtäviin. Falcon-malliston suurimmat kilpailijat ovat Bombardier Aviationin ja Gulfstream Aerospacen liikesuihkukoneet.
Suomessa.
Vuonna 1970 kymmenen suomalaisyritystä perusti yhdessä liikelentoyhtiö Nordairin, jolla oli käytössä Falcon 20. Se kuljetti muun muassa valtion edustajia, viranomaisia ja valtionpäämiehiä, kuten Suomen tasavallan presidenttiä Urho Kekkosta.
Suomalaisella Jetflitella on yksi Falcon 7X, joka kävi vuonna 2015 ensimmäisenä suomalaisena kiinteäsiipisenä lentokoneena Etelämantereella.
Suomalainen Polar Aviation on liikennöinyt kolmea Suomeen rekisteröityä venäläisen Sergei Grištšenkon omistamaa liikelentokonetta, joista yksi on Falcon 8X. Koneilla on kuljetettu venäläisiä oligarkkeja ja koneiden omistajuus siirrettiin Venäjään kohdistettujen talouspakotteiden takia Gazprombankilta Grištšenkon Stradian Consultants Limited -yhtiölle. Ylen MOT teki asiasta selvityksen huhtikuussa 2022.
Mallisto.
Suluissa valmistusvuodet.
Hector Cazenave

Hector Cazenave (13. huhtikuuta 1914 Montevideo, Uruguay – 27. syyskuuta 1958) oli uruguaylaissyntyinen ranskalainen jalkapalloilija, pelipaikaltaan oikea laitapuolustaja.
Cazenave edusti urallaan Defensoria 1934–1936, Sochaux’ta 1936–1940 ja uudestaan Defensoria vuodesta 1940 uransa päättämiseen 1944 asti. Hän voitti Sochaux’n kanssa Ligue 1:n kaudella 1937–1938. Cazenave debytoi Ranskan A-maajoukkueessa lokakuussa 1937 ja kuului joukkueen kokoonpanoon vuoden 1938 maailmanmestaruuskilpailuissa. Hän pelasi turnauksessa kahdessa ottelussa.
Piikkipietarit

Piikkipietarit (Zeniontidae) on [[pietarinkalat|pietarinkalojen lahkoon]] kuuluva kalaheimo. Lajeja tavataan syvissä vesissä eteläisen pallonpuoliskon valtamerissä.
Lajit ja anatomia.
Piikkipietareihin kuuluu kolme sukua ja seitsemän lajia. Heimon lajit ovat litteitä ja ruumiinmuodoltaan pitkänomaisia tai soikeita. Ne jäävät useimmiten alle 10 cm pitkiksi. Piikkipietareiden pää, silmät ja suu ovat suuret, ja kalat kykenevät työntämään yläleukaansa eteenpäin. Rintaevät ovat lyhyet ja pyöreät, ja vatsaevissä on vahva sahalaitainen piikki.
Levinneisyys ja elintavat.
Piikkipietareita tavataan lauhkeista ja lämpimistä meristä enimmäkseen eteläisellä pallonpuoliskolla. Ne liikkuvat 300–600 metrin syvyydessä.
Lähteet.
[[Luokka:Pietarinkalat]]
Neuville-sur-Seine

Neuville-sur-Seine on kunta Ranskassa Auben departementissa Grand Estin alueella. Se sijaitsee Seinejoen varrella, noin 42 kilometriä Troyes'n kaupungista kaakkoon.
Neuville-sur-Seine on Côte des Barin viinialueeseen kuuluva kunta, ja se kuuluu Champagnen turistireitteihin, joiden avulla voi tutustua Champagnen viinitarhoihin. Vuonna 1864 paikalliset viininviljelijät rakensivat 23 metriä korkean patsaan Notre-Dame-des-Vignes, joka on viininviljelyn ja viiniköynnösten suojelun symboli.
Kunnan keskustassa oleva Pyhän Neitsyen syntymän kirkko ("Église de la Nativité de la Sainte-Vierge") on alkujaan rakennettu 1100-luvulla. Kirkkoa muutettiin sekä ulkoasu tehtiin uusklassiseksi 1800-luvulla.
Luettelo Afrikan kaupungeista väestön mukaan kaupunkirajojen sisällä

Tämä on luettelo Afrikan suurimmista kaupungeista. Sijoitukset perustuvat kaupunkien hallinnollisten rajojen sisällä oleviin väestömääriin, vaikka suuremmalla kaupunki- tai metropolialueella väestömäärä olisi suurempi. 
Lihavoitu nimi edustaa maan suurinta kaupunkia ja "kursivoitu" pääkaupunkia.
Luettelo Oseanian kaupungeista väestön mukaan kaupunkirajojen sisällä

Tämä on luettelo Oseanian suurimmista kaupungeista.Sijoitukset perustuvat kaupunkien hallinnollisten rajojen sisällä oleviin väestömääriin toisin kuin kaupunkialueisiin tai metropolialueisiin joilla on välttämättä suurempi väestö. 
Lihavoitu edustaa maan suurinta kaupunkia "kursivoitu" pääkaupunkia.
Viitteet.
Montiéramey

Montiéramey on kunta Ranskassa Auben departementissa Grand Estin alueella. Se sijaitsee Lac d'Orient -järven rannalla, noin 20 kilometriä Troyes'n kaupungista kaakkoon.
Montiéramey luostari perustettiin 800-luvulla. Luostari tuhoutui Ranskan suuren vallankumouksen aikana 1700-luvun lopulla luostaritaloa lukuun ottamatta. Neitsyen taivaaseenastumisen kirkko ("Église Notre-Dame-de-l'Assomption") on entinen luostarikirkko, ja se on luokiteltu historialliseksi muistomerkiksi vuonna 1840. Kirkon laiva on peräisin 1100-luvulta ja poikkilaiva 1500-luvulta.
Clérey

Clérey on kunta Ranskassa Auben departementissa Grand Estin alueella. Se sijaitsee Seinejoen varrella, noin 15 kilometriä Troyes'n kaupungista kaakkoon.
Saint-Pierre-aux-Liensin kirkko lisättiin historiallisten monumenttien luetteloon vuonna 1926. Se on rakennettu 1100- ja 1200-luvuilla, sekä uusittu 1600- ja 1800-luvuilla.
Maurice Bardèche

Maurice Bardèche (1. lokakuuta 1907 Dun-sur-Auron – 30. heinäkuuta 1998 Canet-en-Roussillon) oli ranskalainen kirjallisuuskriitikko, äärioikeistolainen kirjailija ja holokaustin kiistäjä. Hän määritteli itsensä fasistiksi, ja myöhemmin häneen on viitattu uusfasismin edustajana.
Bardèche opiskeli École normale supérieuressa ja sai tohtorin arvon kirjallisuuden tutkimuksessa. Kirjallisuuskriitikkona hän erikoistui 1800-luvun kirjailijoihin. Hän myös kirjoitti elämäkertakirjallisuutta. Bardèche oli helmikuussa 1945 teloitetun Robert Brasillachin lanko ja ystävä. Kaksikko teki yhteistyötä lehdessä, jonka taustalla oli tasavaltalaisuuden vastainen, antisemitistinen ja kansalliskonservatiivinen Ranskalainen toiminta -liike. Toisen maailmansodan jälkeen Bardèche sai huomiota fasistisen ajattelun puolestapuhujana. Hänen pamflettinsa "Nuremberg ou la Terre promise" (1948) on usein nimetty ensimmäiseksi teokseksi, jossa holokausti kiistetään. Kirja herätti voimakkaita reaktioita Ranskassa ja johti yli viisi vuotta kestäneeseen oikeusprosessiin. Bardèche puolusti fasismia myös julkaisuissaan "Lettre à François Mauriac" (1947) ja "L'oeuf de Christophe Colomb" (1951). Vuonna 1952 hän perusti lehden "Défense de l'Occident", jossa hän pyrki luomaan yhteyden perinteisen fasismin ja uusfasististen liikkeiden välille.
Bardèche vastusti kapitalismia, liberalismia ja kommunismia. Hän kannatti kolmatta positiota, joka hylkää näihin pohjautuvat yhteiskuntamallit ja tavoittelee liberaalin demokratian korvaamista autoritaarisella järjestelmällä. Bardèche puolusti kirjoituksissaan Adolf Hitlerin ja Schutzstaffelin toimintaa. Hän omaksui ajatteluunsa vaikutteita Robert Brasillachin lisäksi muun muassa Pierre Drieu La Rochellelta. Bardèchen jälkeen Ranskassa nousivat esiin holokaustin kiistäjinä Paul Rassinier ja Robert Faurisson.
Jenni Skyttä-Forssell

Jenni Skyttä-Forssell (s. 1981) on suomalainen kirjailija ja runoilija.
Hyvinkääläinen Skyttä-Forssell on tullut tunnetuksi etenkin lastenkirjailijana. Hän on järvenpääläisen Nora Lehtisen ohella toinen Piirretään satuja iholle -kirjasarjan luojista. Kirjasarjan erikoisuutena on se, että jokaisen kirjoista löytyvän lorun vieressä on ohjeet, kuinka sen voi "piirtää" lapsen iholle. Sarjasta on tähän mennessä ilmestyneet teokset "Hattaratuuli", "Taika-aurinko", "Pilvilaiva" sekä "Kuukeinu". Tämän lisäksi Skyttä-Forssellilta on julkaistu muun muassa kaksi Viltti ja Vanu -lastenkirjaa, joissa normalisoidaan erilaisia perhemuotoja.
Lisäksi Skyttä-Forssell kirjoittaa runoja. Häneltä on julkaistu tähän mennessä yksi runoteos, "Saippuakuplia Kaarlensillalla".
Jenni Skyttä-Forssellilla on pitkä työhistoria erityislasten kanssa. Hän on valmistunut Hyriasta vuonna 2023, ja parhaillaan hän opiskelee kulttuurituottajaksi Humanistisessa ammattikorkeakoulussa.
Yksityiselämä.
Jenni Skyttä-Forssell asuu Hyvinkäällä. Hän on naimisissa ja hänellä on kolme lasta.
Jules Delsart

Jules Delsart (24. marraskuuta 1844 Jolimetz – 3. heinäkuuta 1900 Pariisi) oli ranskalainen sellisti ja musiikkipedagogi.
Delsart sai opetusta Auguste Franchommelta. Hän seurasi Franchommea tämän opettajanvirassa Pariisin konservatoriossa vuonna 1884. Delsart kuului Ranskan musiikkikoulutusneuvostoon ja oli mukana perustamassa Société des instruments anciens -järjestöä (Vanhojen soitinten seura). Hän teki runsaasti sovituksia. Hänen transkriptionsa César Franckin viulusonaatista (A-duuri) on pysynyt suosittuna.
Luettelo valtioiden rantaviivan pituuksista

Tämä on luettelo valtioista rantaviivan pituuden mukaan kilometreinä. Joillakin valtioilla on eksklaaveja ja ne on huomioitu luettelossa. Luettelossa on huomioitu myös kiistanalaisia alueita sekä merentakaisia alueita. 
Huomautus: itsehallintoalueet on merkitty "kursiivilla"
François Bourbotte

François Bourbotte (24. helmikuuta 1913 Loison-sous-Lens, Ranska – 15. joulukuuta 1972) oli ranskalainen jalkapalloilija, pelipaikaltaan puolustaja.
Bourbotte edusti urallaan muun muassa SC Fivesiä, JA Armentièresia ja Lille OSC:ia. Hän voitti jälkimmäisen kanssa Ligue 1:n kaudella 1945–1946 sekä Ranskan cupin kausilla 1945–1946 ja 1946–1947. Hän pelasi urallaan yhteensä 73 liigaottelua. Bourbotte debytoi Ranskan A-maajoukkueessa helmikuussa 1937 ja pelasi joukkueessa yhteensä 17 ottelua. Hän kuului joukkueen kokoonpanoon vuoden 1938 maailmanmestaruuskilpailuissa, mutta ei pelannut yhtään ottelua.
Raoul Diagne

Raoul Diagne (10. marraskuuta 1910 Saint-Laurent-du-Maroni, Ranskan Guayana – 4. marraskuuta 2002) oli ranskalainen jalkapalloilija, pelipaikaltaan puolustaja. Hän oli pituudeltaan 187-senttimetrinen.
Diagne edusti urallaan muun muassa Racing Club de Francea, Annecyä ja Goréeta. Hän voitti ensiksi mainitun kanssa Ligue 1:n kaudella 1935–1936 ja Ranskan cupin kausilla 1935–1936, 1938–1939 ja 1939–1940. Hän pelasi urallaan yhteensä 88 liigaottelua ja teki niissä 3 maalia. Diagne debytoi Ranskan A-maajoukkueessa kesäkuussa 1938 ja kuului joukkueen kokoonpanoon saman vuoden maailmanmestaruuskilpailuissa.
Herman Vihtori Luukko

Herman Vihtori Luukko (6. tammikuuta 1880 Nurmo – 23. heinäkuuta 1939 Helsinki) oli suomalainen kansakoulujen tarkastaja.
Luukko valmistui kansakoulunopettajaksi Jyväskylän seminaarista vuonna 1903. Hän toimi opettajana Saarijärvellä, Alahärmässä ja Tampereella. Luukko sai kansakouluntarkastajan pätevyyden 1913, mutta hän toimi v.t. kansakouluntarkastajana jo vuodesta 1910 Tampereen, Forssan, Mikkelin ja Lohjan piireissä. Luukko oli Oulun piirin vakinaisena kansakouluntarkastana 1919–1925 ja hän toimi samalla vuosina 1922–1923 myös Oulun kaupungin kansakouluntarkastajana. Vuodesta 1925 alkaen Luukko oli Seinäjoen piirin kansakouluntarkastajana hoitaen tätä virkaa kuolemaansa asti. 
Luukko kuului Seinäjoen yhteiskoulun johtokuntaan ja vanhempainneuvostoon. Hän oli koulukasvitarhatyön uranuurtajia ja julkaisi tältä alalta teoksen "Sydänjuuret maahan". Suomen koulukasvitarhayhdistyksen sihteerinä Luukko oli 1914–1919.
Luukko kuoli 59-vuotiaana heinäkuussa 1939 Helsingin Diakonissalaitoksella.
Julkaisuja.
Nimellä "H. V. Luukko":
Rose Rayhaan by Rotana

Rose Rayhaan by Rotana on Dubaissa Yhdistyneissä arabiemiraateissa sijaitseva 333 metriä korkea hotellikäytössä oleva pilvenpiirtäjä. Torni rakennettiin vuosina 2004–2007, ja siinä on 71 kerrosta. Rakennuksen suunnitteli arkkitehtitoimisto Khatib &amp; Alami.
Benin kesäolympialaisissa 2024

Benin osallistuu kesäolympialaisiin 2024 Pariisissa. Maata edustaa viisi urheilijaa kolmessa eri urheilumuodossa. Joukkueen lippua olympialaisten avajaisissa kantoivat judoka Valentin Houinato ja juoksija Noélie Yarigo.
Joukkue.
Judo.
Benin sai judoon yhden maapaikan. Maata edustaa ranskanbeniniläinen judoka ja toimittaja Valentin Houinato.
Uinti.
Benin sai uintiin kaksi maapaikkaa universaalipaikkojen jaossa.
Yleisurheilu.
Benin sai yleisurheiluun kaksi maapaikkaa.
Peter Mbah

Peter Ndubuisi Mbah (s. 17. maaliskuuta 1972) on nigerialainen lakimies, talousanalyytikko sekä Enugun osavaltion kuvernööri. Mbah on myös Pinnacle Oil and Gas Ltd öljy-yhtiön perustaja ja toimitusjohtaja.
Mbah on kotoisin Owosta, joka sijaitsee Enugun osavaltiossa Nigeriassa. Hän on julkishallinnon ja johtamisinstituutin (CIPM) stipendiaatti sekä Nigerian kansainvälisten asioiden ja Nigerian asianajajaliiton jäsen.
Ura.
Mbah valmistui oikeustieteen maisteriksi Lagos State yliopistosta vuonna 2004 ja MBA-tutkinto IESE Business Schoolista, Navarran yliopistosta ja jatkotutkinto Oxfordista. Godfrey Okoyen yliopisto myönsi Mbahille valtiotieteen kunniatohtorin tutkinnon vuonna 2021.
Ukrainica

Ukrainica () tarkoittaa yleismerkityksessään Ukrainan kansallisbibliografiaa tai esimerkiksi yliopistokirjaston Ukrainaa käsittelevää kirjastoaineistoa. 
Ukrainica-verkkokirjasto.
Erikoismerkityksessään Ukrainica () tai Ukrajinika () viittaa Ukrainan kansalliskirjaston ja Ukrainan kansallisen tiedeakatemian yhteishankkeena yleisölle avaamaan verkkokirjastoon, joka sisältää erityisesti Ukrainaa käsittelevää verkkoaineistoa. Helmikuun alussa 2022 Ukrainica-verkkoaineisto sisälsi 139 internet-nimikettä, 9 998 digitaaliseen muotoon saatettua kirjaa, 23 sanomalehteä, 42 aikakauslehteä tai kausijulkaisua, 38 käsikirjoitusta 74 karttaa, 97 painettua musiikkinimikettä ja 560 kuvaa. Aineistohakuja on mahdollista tehdä aiheen tai aiheen otsikon mukaan.
Knarrevik/Straume

Knarrevik/Straume (myös muodossa Knarrvika/Straume) on taajama Øygardenin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 7,3 neliökilometriä ja asukasluku 12 200 vuonna 2023.
Ågotnes

Ågotnes on taajama Øygardenin kunnassa Vestlandin läänissä Norjassa. Taajaman pinta-ala on 3,3 neliökilometriä ja asukasluku 3 643 vuonna 2023.
Torsteinsvik

Torsteinsvik on taajama Øygardenin kunnassa Vestlandin läänissä Norjassa. Taajaman pinta-ala on 1,4 neliökilometriä ja asukasluku 1 839 vuonna 2023.
Knappskog

Knappskog on taajama Øygardenin kunnassa Vestlandin läänissä Norjassa. Taajaman pinta-ala on 0,9 neliökilometriä ja asukasluku 1 612 vuonna 2023.
Hammarsland

Hammarsland on taajama Øygardenin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 1 024 vuonna 2023.
Skoge/Møvik

Skoge/Møvik on taajama Øygardenin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 949 vuonna 2023.
Klokkarvik

Klokkarvik on taajama Øygardenin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 731 vuonna 2023.
Fardalen

Fardalen on taajama Øygardenin kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 703 vuonna 2023.
Forland

Forland on taajama Øygardenin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 691 vuonna 2023.
Sekkingstad

Sekkingstad on taajama Øygardenin kunnassa Vestlandin läänissä Norjassa. Taajaman pinta-ala on 0,6 neliökilometriä ja asukasluku 660 vuonna 2023.
Vikavågen

Vikavågen on taajama Øygardenin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 641 vuonna 2023.
Fjellin kirkko (Øygarden)

Fjellin kirkko () on Øygardenin kunnassa Vestlandin läänissä Norjassa sijaitseva puinen pitkäkirkko vuodelta 1874.
Liisa Pakosta

Liisa-Ly Pakosta (s. 3. syyskuuta 1969 Tallinna) on virolainen Viro 200 -puolueen poliitikko ja Viron nykyinen oikeus- ja digitalisaatioministeri heinäkuusta 2024. Ennen vuotta 2015 hän kuului Isänmaahan. Pakosta on valmistunut Tarton yliopistosta pääaineenaan historia ja Tallinnan yliopistosta pääaineenaan oikeustiede. Hän on ollut Riigikogun jäsen vuosina 2009–2014 ja uudelleen vuodesta 2023. Aiemmin hän on toiminut muun muassa Tallinnan kaupunginvaltuutettuna ja apulaispormestarina.
Yksityiselämä.
Pakosta elää avoliitossa ja hänellä on viisi lasta. Hän harrastaa muun muassa käsitöitä.
Heikki Hyöty

Heikki Hyöty (s. 1959) toimii Tampereen yliopiston Lääketieteen ja terveysteknologian tiedekunnan professorina (virologia). Tutkimuskohteina ovat virusinfektiot, virusrokotteet sekä virusten rooli kroonisissa sairauksissa (tyypin 1 diabetes, allergia, astma ja keliakia). Hän on tutkinut myös ympäristömikrobien biologisen monimuotoisuuden roolia immuunijärjestelmän säätelyssä ja immuunivälitteisten sairauksien riskiä. 
Hyöty valmistui lääketieteen lisensiaatiksi vuonna 1983. Väitöskirja "Viral and immunological markers reflecting the etiology of Type 1" diabetes (Virus- ja immunologiset markkerit, jotka heijastavat tyypin 1 etiologiaa) hyväksyttiin Tampereen yliopiston lääketieteellisessä tiedekunnassa vuonna 1988. Virologian dosentuurissa hän aloitti Tampereen yliopistossa vuonna 1994 ja Turun yliopistossa vuona 1996. Hän on kirjoittanut noin 400 alkuperäistä tieteellistä artikkelia, ohjannut 17 väitöskirjaa ja hänellä on yhdeksän omaa patenttia. Hyöty on ollut mukana useissa kansainvälisissä tutkimushankkeissa ja koordinoinut kolmea eri EU-hanketta. Hän on sekä Suomessa että kansainvälisesti kollegoidensa korkeasti arvostama tutkija. 
Hyöty on osallistunut diabetesrokotteen kehitystyöhön, jonka kehittäminen on lähtenyt hyvin käyntiin ensimmäisissä ihmisille tehdyissä kokeissa. Rokotteen kehitystyöhön on osallistunut myös Helsingin yliopiston lastentautien emeritusprofessori Mikael Knip. Hyöty ja Knip perustivat Vactech Oy:n. Rokotetutkimuksen edetessä keksintö lisensioitiin Provention Biolle, joka hankki tutkimukselle rahoituksen. Rokotetutkimuksessa on tehty tutkimusvaihe faasi 1, jossa rokotetta annettiin 32 terveelle aikuiselle. Havaittiin, että rokote oli turvallinen ja yllättäviä sivuvaikutuksia ei ilmennyt. Rokote sai aikaan hyvän vasteen usempia Coxsackie B -virustyyppejä vastaan. Seuraavaksi toteutetaan faasi 2, joka on vastaava tutkimus lapsilla, jotka ovat rokotteen pääasiallinen kohderyhmä. Tutkimusryhmän koko on satoja tutkittavia. Tätä seuraa faasi 3, jossa rokotetta annetaan tuhansille. Tutkimus toteutetaan parissa maassa, jotta nähdään rokoteen teho eri väestöissä. Myyntiluvan rokote voi saada 5–7 vuodessa. Rokotteen on tarkoitus ennaltaehkäistä myös sydäntulehdusta, aivokalvotulehdusta ja hengitystieinfektioita.
Viljo Tolvanen

Viljo Antti Tolvanen (5. kesäkuuta 1887 Oulunsalo – 18. helmikuuta 1976 Hamina) oli suomalainen filosofian tohtori, kustannustoimittaja ja lyseon lehtori.
Koulutausta.
Viljo Tolvasen vanhemmat olivat kasvatuslaitoksen johtaja Erik Edvard Tolvanen ja Elisabet Laitinen. Hän pääsi ylioppilaaksi Oulun lyseosta 1906 ja valmistui filosofian kandidaatiksi 1909 sekä filosofian lisensiaatiksi ja tohtoriksi 1925. Tolvanen teki opintomatkoja Saksaan, Sveitsiin ja Italiaan 1912, Saksaan, Ranskaan ja Italiaan 1928, Ruotsiin 1931 ja Brittein saarille 1932. 
Työura.
Tolvanen oli Viipurin yhteiskoulun luonnonhistorian ja maantiedon opettajana 1911–1919, Kustannus Oy Otavan palveluksessa maantieteellisten tietokirjojen toimittajana 1919–1932 sekä Haminan yhteislyseossa maantieteen ja luonnonhistorian vt. lehtorina vuodesta 1932 ja vakinaisena vanhempana lehtorina vuodesta 1933. Hän oli Kotiseutututkimuksen keskusvaliokunnan sihteerinä 1920–1922 ja Suomalaisuuden liiton ulkosuomalaisten osaston johtajana 1922–1923.
Tolvanen toimi vuosina 1948-1951 Haminan kaupunginvaltuuston jäsenenä.
Viljo Tolvanen oli naimisissa vuodesta 1915 Aune Mönkkäsen kanssa.
Khaby Lame

Khabane ”Khaby” Lame on Senegalissa syntynyt italialainen somevaikuttaja, joka julkaisee lyhyitä sketsejä ja reaktiovideoita sosiaalisessa mediassa. Hänen videoillaan ei tavallisesti puhuta, vaan Lame kommunikoi pelkästään eleillään ja ilmeillään. Lame alkoi julkaista komediavideoita koronaviruspandemian alkuaikoina ja on ollut Tiktokin seuratuin henkilö vuodesta 2022. Kesäkuussa 2024 hänellä oli palvelussa 162 miljoonaa seuraajaa.
Jalkapallo kesäolympialaisissa 2024 – naisten turnaus

Naisten jalkapalloturnaus Pariisin olympialaisissa 2024 pelattiin 25. heinäkuuta – 10. elokuuta 2024. Loppuottelu pelattiin Pariisin Parc des Princes -stadionilla. Muut kisakaupungit olivat Marseille, Lyon, Bordeaux, Saint-Étienne, Nizza ja Nantes. Turnaukseen osallistui 12 joukkuetta, joista yksi paikka oli varattu isäntämaa Ranskalle.
Olympiakultaa voitti Yhdysvallat, hopeaa sai Brasilia ja pronssille sijoittui Saksa.
Ottelujärjestelmä.
Lopputurnaukseen päässeet 12 joukkuetta jaettiin kolmeen alkulohkoon. Alkulohkon sisällä jokainen joukkue kohtasi muut joukkueet kertaalleen. Voitosta sai kolme pistettä, tasapelistä yhden pisteen ja tappiosta jäi pisteittä. Jokaisen alkulohkon kaksi parasta sekä alkulohkojen kaksi parasta kolmanneksi sijoittunutta etenivät pudotuspeleihin. Alkulohkojen sijoitukset määritettiin ensisijaisesti kerättyjen pisteiden perusteella. Jos kaksi tai useampi joukkue oli tasapisteissä, määritettiin sijoitukset seuraavassa järjestyksessä:
Kaksi parasta lohkossaan kolmanneksi sijoittunutta määritettiin seuraavassa järjestyksessä:
Luettelo Aasian kaupungeista väestön mukaan kaupunkirajojen sisällä

Tämä on luettelo Aasian suurimmista kaupungeista. Sijoitukset perustuvat kaupunkien hallinnollisten rajojen sisällä oleviin väestömääriin toisin kuin kaupunkialueisiin tai metropolialueisiin joilla on välttämättä suurempi väestö.
Lihavoitu edustaa maan suurinta kaupunkia "kursivoitu" pääkaupunkia.
Tennis kesäolympialaisissa 2024 – naisten kaksinpeli

Naisten tenniksen kaksinpeli Pariisin kesäolympialaisissa 2024 pelattiin 27. heinäkuuta – 4. elokuuta Stade Roland-Garros'lla.
Sijoitetut pelaajat.
Lähde:
 "(pronssiottelu)"
 "(3. kierros)"
 "(vetäytyi sairastumisen vuoksi)"
 "(3. kierros)"
 "(2. kierros)"
 (voittaja)
 "(3. kierros)"
 "(puolivälierät, luovutus)"
 "(puolivälierät)"
 "(1. kierros)"
 "(3. kierros)"
 "(puolivälierät)"
 "(loppuottelu)"
 "(2. kierros)"
 "(2. kierros)"
 "(3. kierros)"
 "(1. kierros)"
Kaavio.
Lähde:
Amber English

Amber English (s. 25. lokakuuta 1989) on yhdysvaltalainen haulikkoampuja. Hän voitti skeet-ammunnassa olympiakultaa Tokion olympialaisissa 2021.
English voitti Münchenin MM-kilpailuissa 2010 kultaa skeetin joukkuekilpailussa Kimberly Rhoden ja Haley Dunnin kanssa. Changwonin MM-kilpailuissa 2018 hän voitti joukkuekultaa Caitlin Connorin ja Kimberly Rhoden kanssa sekä saavutti pronssia Yhdysvaltain kolmoisvoittoon päättyneessä henkilökohtaisessa kilpailussa. Tokion olympialaisissa 2021 English voitti henkilökohtaisessa kilpailussa olympiakultaa. Hän oli alkukilpailussa kolmanneksi paras kolme pistettä Kiinan Wei Mengiä jäljessä. Loppukilpailussa hän oli ennen viimeistä sarjaa tasoissa Italian Diana Bacosin kanssa mutta voitti lopulta yhden pisteen erolla lopputuloksellaan 56 pistettä.
Jex Blackmore

Jex Blackmore (s. 1986 Detroit) on yhdysvaltalainen aborttia puolustava kansalaisaktivisti, performanssitaiteilija ja satanisti.
Blackmore on toiminut The Satanic Templen Detroitin-haaran johtajana. Hän oli mukana järjestämässä historian suurinta siihenastista satanistista kokoontumista, jossa Baphometin patsas paljastettiin Detroitissa vuonna 2015. Blackmore osallistui "Hail Satan?" -dokumenttielokuvaan. Hän on ajanut elokuvan, performanssin ja kirjoittamisen keinoin lisääntymisterveyden asiaa. Blackmore on tarkastellut työssään uskonnollisen moraalipuheen, seksuaalisuuden ja politiikan suhdetta.
Blackmore esitteli syyskuussa 2019 "Sex Militant" -nimisen multimediainstallaation ja kestoperformanssin, joka päättyi osallistavaan rituaaliesitykseen. "Chicago Reader" piti esitystä yhtenä vuoden 2019 parhaista taidenäyttelyistä. Katolinen kirkko vastusti hanketta. Vuonna 2020 Blackmoren kokeellinen elokuva "An Undue Burden" esitettiin ensimmäisen kerran Ann Arborin elokuvajuhlilla. Blackmore otti tammikuussa 2022 livenä televisiossa raskaudenkeskeytyksessä käytettävää mifepristonia. Hän kertoi olevansa tekemässä kolmatta aborttiaan. Jälkikäteen hän keskusteli aborttivastaisen Rebecca Kiesslingin kanssa. Kiessling esitti Blackmoren toimineen shokkiarvon ja julkisuuden takia. Blackmore itse perusteli toimintaansa tietoisuuden edistämisellä raskaudenkeskeytykseen käytettävien lääkkeiden saatavuudesta postitse. Yhdysvaltain elintarvike- ja lääkevirasto oli sallinut niiden postimyynnin joulukuussa 2021.
Blackmore on väitellyt Westboron baptistikirkon edustajien kanssa. Hän käyttää itsestään sukupuolineutraaleja pronomineja ”they” ja ”them”.
Jenkki (sana)

Jenkki ( tai "Yank" ) on monimerkityksinen sana, jolla viitataan yhdysvaltalaisiin. Amerikanenglanninkielisissä yhteyksissä se tarkoittaa ensisijaisesti Pohjois-Yhdysvaltojen, ennen kaikkea Uuden-Englannin asukkaita. Sanan alkuperä on epäselvä, mutta mahdolliseksi etymologiaksi on arveltu hollanninkielistä henkilönnimeä "Janke", joka puolestaan on diminutiivimuoto nimestä "Jan".
Sanalla "jenkki" on tarkoitettu ilmeisesti alun perin 1600-luvulla Pohjois-Amerikan hollantilaissiirtolaisia, mutta jo vuonna 1683 Uuden Amsterdamin hollantilaiset ovat käyttäneet sitä Connecticutin englantilaisista. Ainakin 1700-luvun puolivälistä eteenpäin "jenkeiksi" on kutsuttu nimenomaan Uuden-Englannin asukkaita: brittiläinen kenraali James Wolfe käytti sitä kirjeessään vuonna 1758 ilmaistessaan tyytymättömyyttä komentamiaan uusienglantilaisia joukkoja kohtaan, ja samoihin aikoihin brittisotilaiden kerrotaan niin ikään käyttäneen sanaa halventavasti bostonilaisista. Brittiläisessä kielenkäytössä se on esiintynyt halventavana yleisnimityksenä kaikille amerikkalaisille jo Yhdysvaltain vapaussodan (1775−1783) aikoihin.
Yhdysvalloissa "jenkki" on merkinnyt Etelävaltioiden asukkaiden vastakohtaa tiettävästi 1820-luvun lopulta alkaen. Yhdysvaltain sisällissodan (1861−1865) yhteydessä Unionin joukkoja nimitettiin Etelässä yleisesti "hiton jenkeiksi" (). Ensimmäisen maailmansodan aikaan mennessä termin sävy oli muuttunut leikkimieliseksi, vaikka englannissa sitä pidetään yhä toisinaan halventavana.
Suomenkielisessä käytössä sana tunnetaan ensimmäisen kerran 1910-luvulla Stadin slangissa, johon se on lainattu luultavasti ruotsin kautta.
Hail Satan?

Hail Satan? on vuoden 2019 yhdysvaltalainen dokumenttielokuva, joka käsittelee The Satanic Templen perustamista, nousua julkisuuteen ja vaikutusta keskusteluun uskonnonvapaudesta. Elokuva esitettiin ensimmäisen kerran Sundancen elokuvajuhlilla vuonna 2019. Sen jakelija on Magnolia Pictures.
"Hail Satan?" esitettiin ensi-iltansa jälkeen lukuisilla festivaaleilla Yhdysvalloissa, Euroopassa ja Australiassa. Elokuvan ohjasi Penny Lane ja siinä esiintyy The Satanic Temple -liikkeessä toimivia henkilöitä. Penny Lane kertoi pitävänsä satanismia väärinymmärrettynä; 1970–1990-luvuilla Yhdysvalloissa koettiin saatananpalvontapaniikiksi kutsuttu ilmiö, jossa laajalti raportoitiin kuviteltuja satanistien tekemiä, yleensä lapsiin kohdistuneiksi väitettyjä raiskauksia ja murhia. Elokuva välittää satanismista toisenlaisen kuvan.
Elokuvan kesto on 95 minuuttia. The Satanic Templen johtohahmo Lucien Greaves kertoo elokuvassa haluavansa edistää käsitystä Yhdysvalloista sekulaarina, demokraattisena ja moniarvoisena yhteiskuntana sen sijaan, että se nähtäisiin kristillisenä valtiona. Liike on esimerkiksi katsonut, että Kymmenelle käskylle omistetun patsaan salliminen julkisella paikalla edellyttää saman oikeuden tunnustamista Baphometin patsaalle. Elokuvassa esitellään valmistautumista Baphomet-tempaukseen ja ohjaajan keskusteluja liikkeen vaikuttajien kanssa.
Eduard Knoblauch

Eduard Knoblauch (1801–1865) oli saksalainen arkkitehti. Hänen päätyönsä on Berliinin Neue Synagoge ('uusi synagoga', 1859–1867), jonka Friedrich August Stüler vei päätökseen. Synagoga on maurilaistyylinen rakennus, jonka sisäosan suunnittelussa maurilaiset muodot ovat sopusoinnussa silloin uudenaikaisten rautarakenteiden kanssa.
Veera Nykänen

Veera Nykänen (o.s. Manninen, s. 2000) on suomalainen kenttäratsastaja. Hän edustaa Pieksämäen ratsastusseura Pikadoreja. Hän edusti Suomea Pariisin kesäolympialaisissa 2024. Vuosina 2018–2025 hänen kilparatsunsa on Sir Greg.
Nykänen sijoittui seitsemänneksi nuorten EM-kilpailuissa 2021. Samana vuonna hän voitti aiempien nuorten Suomen-mestaruuksiensa jatkoksi ensimmäisen yleisen sarjan Suomen-mestaruutensa. Vuonna 2023 hän hankki Suomelle maapaikan Pariisin olympialaisiin ja sijoittui parhaimmillaan kahdesti neljänneksi neljän tähden kilpailuissa Puolassa. Vuoden 2023 EM-kilpailuissa hän ei pystynyt kilpailemaan ratsu Sir Gregin loukkaannuttua kisapaikalla. Pariisin olympialaisissa 2024 Nykänen (tuolloin vielä nimellä Manninen) ja Sir Greg sijoittuivat 36:nneksi.
Nykänen avioitui kesällä 2025 ja otti käyttöön puolisonsa sukunimen.
Luettelo Etelä-Amerikan kaupungeista väestön mukaan kaupunkirajojen sisällä

Tämä on luettelo Etelä-Amerikan suurimmista kaupungeista. Sijoitukset perustuvat kaupunkien hallinnollisten rajojen sisällä oleviin väestömääriin toisin kuin kaupunkialueisiin tai metropolialueisiin joilla on välttämättä suurempi väestö.
Lihavoitu edustaa maan suurinta kaupunkia "kursivoitu" pääkaupunkia.
Luettelo.